Alf Pettersen

Alf Olai Pettersen (født 1. november 1899, død 19. desember 1977) var en norsk modellsnekker, fagforeningsmann og politiker, hjemmehørende i Norges Kommunistiske Parti.
Pettersen var ordfører i Laksevåg ved Bergen, der NKP hadde sterkt fotfeste. Ved valget i 1937 hadde partiet 1,6 prosent oppslutning på landsbasis, men hele 25,1 prosent i Pettersens kommune.Side 189. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1

Han var tillitsmann i Jern- og Metallarbeiderforbundet.Side 294. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1 Under krigen var Pettersen en av fagforeningslederne som satt i den illegale ledelsen for fagbevegelsen i Bergen, sammen med blant andre Karl M. Johannesen.Side 177. Frode Færøy: Den kommunistiske motstandsbevegelsen i Bergensdistriktet, 1940 - 45. Hovedoppgave i historie, Universitetet i Oslo 1991

Pettersen ble arrestert 16. februar 1943. Fra Bergen ble han 6. mars overført til Ulven fangeleir, deretter 7. oktober til Espeland. 14. september 1944 ble han sendt videre til Grini, hvor han ble sittende til krigen sluttet.Side 561. Kristian Ottosen: Nordmenn i fangenskap 1940-1945, Universitetsforlaget, 2. utg. Oslo 2004

Pettersen var gift med NKP-politikeren og redaktøren Johanna Bugge Olsen.

 Referanser 

Kategori:NKP-ordførere i Hordaland
Kategori:Ordførere i Laksevåg
Kategori:Norske fagforeningspersoner
Kategori:Norske motstandsfolk under andre verdenskrig